一個人食晏，下午茶時間，華星冰室有位，試下一直都想試嘅雞翼撈麵。雞翼撈麵份量唔大，作為下午茶恰到好處。典型瑞士雞翼，甜豉油，煮得入味。一碟有三隻翼，都夠夠哋嘅，多隻會好啲囉。麵都幾好，有甜豉油味之餘唔會太濃味。另外麵嘅面層有啲草咁嘢，唔知咩嚟，食之前要撈一撈。整體唔錯，不過對比其他地方撈麵，不論雞翼或麵，呢度煮得比較淋，無丁麵嗰種爽，同埋彈牙嘅感覺。價錢好唔好就視乎個人，ok嘅。值得一提嘅係上菜真係快，有效率，適合上班人士。